
Z A P I S N I K


sa 17. sjednice Vijeća Mjesnog odbora Gornje Vrapče, održane 26. rujna 2022.  u prostorijama MO Gornje Vrapče s početkom u 20,00 sati
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Ivan Lalić, Vlatka Makarun, Denis Šola, Tanja Djaković, Karlo Mandarić i Vinko Lalek. 

NENAZOČNI ČLANOVI VIJEĆA: /

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun.

Predsjednik otvara 17. sjednicu Vijeća mjesnog odbora s predloženim dnevnim redom:


 DNEVNI RED:


1. Prijedlog izmjena i dopune Programa građenja komunalne infrastrukture na području Grada Zagreba u 2022. - mišljenje
2. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. - mišljenje
3. Dopisi i odgovori gradskih ureda
4. Informacija s koordinacije predsjednika Vijeća Gradske četvrti, potpredsjednika Vijeća i predsjednika Vijeća mjesnih odbora
5. Zaključci na temelju zahtjeva građana
6. Razno                  

 
Po jednoglasnom prihvaćanju Dnevnog reda, predsjednik daje zapisnik 16. sjednice na usvajanje. Zapisnik 16. sjednice jednoglasno je prihvaćen te se pristupilo diskusiji redom po točkama.





ODLUKE

Točka 1.

Raspravljajući o Prijedlogu izmjena i dopuna Programa građenja komunalne  infrastrukture na području Grada Zagreba u 2022. vijeće iznosi svoje mišljenje: 

Sukladno situaciji vijeće podržava odluku gradske skupštine o prijedlogu izmjena i dopuna Programa građenja komunalne infrastrukture na području Grada Zagreba u 2022. Godini. Međutim detaljnom analizom utvrđeno je da grad  Zagreb, premalo ulaže u zapadni dio grada a posebno u podsljemenski dio gradske četvrti i mjesnih odbora koji su zapušteni bez pravih građevinskih zahvata i rješenja.


Točka 2.

Raspravljajući o Prijedlogu  izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.godini vijeće iznosi svoje mišljenje.

Vijeće mjesnog odbora podržava odluku gradske skupštine i donosi slijedeći:

ZAKLJUČAK

Kao i u prethodnoj točci ovog zapisnika evidentno je utvrđeno da grad  Zagreb premalo ulaže u zapadni dio grada, te teritorij mjesnih odbora podsljemenskih dijelova gradske četvrti.  Ovakva strategija razvoja grada ne vodi boljitku življenja građana u gradskoj četvrti te su hitno nužna veća izdvajanja.


Točka 3.

Temeljem informacija Gradskog ureda za obnovu, izgradnju, prostorno uređenje, graditeljstvo, komunalne poslove i promet, KLASA: 340-01/21-001/2909, UR. BROJ:251-10/91-1/015-22, o projektu Izvanrednog održavanja mosta na Vrapčanskoj ulici kod kbr. 177 vijeće donosi:

ZAKLJUČAK

Mjesni odbor će sa stanarima ulice održati informativni  sastanak kako bi se upoznali s trenutnom situacijom s željom da se što prije krene u sanaciju mosta.
Točka 3.1.

Vijećnici primaju na znanje obavijest Gradskog ureda za obnovu, izgradnju, prostorno uređenje, graditeljstvo, komunalne poslove i promet, KLASA: 340-08/22-002/490, UR. BROJ:251-10-41-91-1/005-22-4, od 04.08.2022.  da ne postoji potreba postavljanja usporivača prometa u ulici Horvatnica između  kbr.49 i kbr. 59.


Točka 3.2.

Vijećnici primaju na znanje obavijest Gradskog ureda za obnovu, izgradnju, prostorno uređenje, graditeljstvo, komunalne poslove i promet, KLASA: UP /I-340-08/22-002/522, UR. BROJ:251-10-41-1/005-22-2, od 04.08.2022, o postavljanju prometne signalizacije pješaci na cesti u ulici Karasmani.


Točka 3.3.

Vijeću mjesnog odbora dostavljene su potrebe OŠ Gornje Vrapče. Vijeće donosi:

ZAKLJUČAK

Sve potrebe OŠ „Gornje Vrapče“,  prihvaćaju se u cijelosti te će se uvrstiti u Prijedlog Plana komunalnih akcija za 2023 godinu.


Točka 3.4.

Vijećnici primaju na znanje odluku Uprave Zagrebačkog holdinga d.o.o. podružnice „Zrinjevac“ o povećanju jediničnih cijena održavanja  javnih površina.


Točka 4.

Vijećnici primaju na znanje izvješće o održanoj koordinaciji predsjednika Vijeća Gradske četvrti, potpredsjednika vijeća i predsjednika vijeća Mjesnog odbora  dana 22.rujna 2022. godine,te priloženom zapisniku s iste. 
Vijećnici nisu imali pitanja na dostavljeni zapisnik.


Točka 5.

Vijeću mjesnog odbora obratila se građanka D.M. zbog ostavljanja kanti za smeće na pločniku u ulici Trdice. Vijeće donosi:

ZAKLJUČAK

S problematikom će se upoznati komunalni redar da upozori nesavjesne građane da uklone kante u vlastito dvorište.


Točka 6. 

Vijeće najoštrije osuđuje nemili događaj ispred OŠ „Gornje Vrapče“,  o napadu psa na djecu. S tim u vezi traži pojačanju policijsku ophodnju tijekom dolaska i odlaska djece u školu.


Točka 6.1.

Vijećnik Vinko Lalek postavio je pitanje kada će biti sanirana stara škola?


Točka 6.2.

Vijećnik Ivan Lalić moli da kamioni čistoće dođu u Prišlinovu 40/4 pokupiti smeće kod građanina K.V. koji je invalidna osoba.


Sjednica je završila u 21 sat i 30 minuta.


[bookmark: _GoBack]KLASA: 024-08/22-003/1854

Zagreb, 26. rujna 2022.


Predsjednik
Vijeća Mjesnog odbora
  Anđelko Vučenik, v.r.

